ಪಾಪ್ ಗಾಯಕಿ ರಿಹಾನ್ನಾ ಕಂಗನಾ ಬಗ್ಗೆ ಅವಹೇಳನಕಾರಿಯಾಗಿ ಟ್ವೀಟ್ ಮಾಡಿಲ್ಲ - FACTLY
Sai Krishna Muthyanolla
March 11, 2021
ಬಾಲಿವುಡ್ ನಟಿ ಕಂಗನಾ ರಣಾವತ್ ಅವರಿಗೆ ಅಂತರಾಷ್ಟ್ರೀಯ ಪಾಪ್ ಗಾಯಕಿ ತಿರುಗೇಟು ನೀಡಿದ್ದಾರೆ ಎನ್ನುವ ಪೋಸ್ಟ್‌ಗಳು ಸಾಮಾಜಿಕ ಮಾಧ್ಯಮಗಳಲ್ಲಿ ಹರಿದಾಡುತ್ತಿದೆ. ರಿಹಾನ್ನ ಅವರು ಟ್ವೀಟ್‌ ಮಾಡಿದ್ದಾರೆ ಎಂದು ಹೇಳುವ ಸ್ಕ್ರೀನ್‌ಶಾಟ್‌ಗಳನ್ನು ಹಲವರು ಹಂಚಿಕೊಂಡಿದ್ದಾರೆ. ಅವುಗಳನ್ನು ಇಲ್ಲಿ ಮತ್ತು ಇಲ್ಲಿ ನೋಡಬಹದು. ಈಗ ಈ ಪೋಸ್ಟ್‌ನಲ್ಲಿ ಮಾಡಿರುವ ಪ್ರತಿಪಾದನೆಯನ್ನು ಪರಿಶೀಲಿಸೋಣ.
ಪ್ರತಿಪಾದನೆ: ಕಂಗನಾ ರಣಾವತ್ ಬಗ್ಗೆ ರಿಹಾನ್ನಾ ಟ್ವೀಟ್ ಮಾಡಿದ್ದಾರೆ.
ಸತ್ಯಾಂಶ: ಕಂಗನಾ ಮತ್ತು ಬಾಲಿವುಡ್ ಬಗ್ಗೆ ರಿಹಾನ್ನಾ ಟ್ವೀಟ್ ಮಾಡಿಲ್ಲ. ರಿಹಾನ್ನ ಅವರ ಟೈಮ್‌ಲೈನ್‌ನಲ್ಲಿ ಅಂತಹ ಯಾವುದೇ ಟ್ವೀಟ್‌ಗಳು ಪತ್ತೆಯಾಗಿಲ್ಲ. ಈ ಟ್ವೀಟ್‌ಗಳನ್ನು ಕೆಲವು ನಕಲಿ ಖಾತೆಗಳು ಮಾಡಿವೆ. ಆದ್ದರಿಂದ ಪೋಸ್ಟ್‌ನಲ್ಲಿ ಮಾಡಿದ ಹಕ್ಕು ತಪ್ಪಾಗಿದೆ.
ವಾಸ್ತವದಲ್ಲಿ ರಿಹಾನ್ನಾ, ಕಂಗನಾ ಮತ್ತು ಬಾಲಿವುಡ್ ಬಗ್ಗೆ ಟ್ವೀಟ್ ಮಾಡಿಲ್ಲ. ರಿಹಾನ್ನಾ ಅವರ ಅಧಿಕೃತ ಟ್ವಿಟ್ಟರ್ ಖಾತೆಯ ಟೈಮ್‌ಲೈನ್‌ನಲ್ಲಿ, ಅಂತಹ ಯಾವುದೇ ಟ್ವೀಟ್‌ಗಳು ಪತ್ತೆಯಾಗಿಲ್ಲ. ಅಲ್ಲದೆ, ಈ ಟ್ವೀಟ್‌ ಮಾಡಿರುವ ಖಾತೆಯಲ್ಲಿ ರಿಹಾನ್ನಾ ಅವರ ಟ್ವಿಟರ್ ಪ್ರೊಫೈಲ್‌ನಲ್ಲಿ ‘ಪರಿಶೀಲಿಸಿದ ಚಿಹ್ನೆ’ (ಬ್ಲೂಟಿಕ್) ಕಾಣಿಸುವುದಿಲ್ಲ. ನಾವು ಈ ಟ್ವೀಟ್‌ಗಳನ್ನು ರಿಹಾನ್ನಾ ಅವರ ಅಧಿಕೃತ ಖಾತೆಯ ಮೂಲ ಟ್ವೀಟ್‌ನೊಂದಿಗೆ ಹೋಲಿಸಿದಾಗ, ಸುಲಭವಾಗಿ ವ್ಯತ್ಯಾಸಗಳನ್ನು ಗುರುತಿಸಬಹುದು. ಹಾಗಾಗಿ ಈ ಟ್ವೀಟ್‌ಗಳನ್ನು ರಿಹಾನ್ನ ಮಾಡಿಲ್ಲ.
ಫ್ಯಾಕ್ಟ್ಲಿ ಸಂಸ್ಥೆಯು ಈ ಹಿಂದೆ ರಿಹಾನ್ನಾ ಅವರಿಗೆ ಸಂಬಂಧಿಸಿದ ಮತ್ತೊಂದು ಸುಳ್ಳು ಸುದ್ದಿಯನ್ನು ಬಹಿರಂಗಗೊಳಿಸಿತ್ತು. ಅದನ್ನು ಇಲ್ಲಿ ಓದಬಹುದು.
ರೈತರ ಪ್ರತಿಭಟನೆಯ ಬಗ್ಗೆ ರಿಹಾನ್ನಾ ಮಾಡಿದ ಟ್ವೀಟ್ ಹಿನ್ನೆಲೆಯಲ್ಲಿ, ಈ ರೀತಿಯ ಸುಳ್ಳು ಮಾಹಿತಿಗಳನ್ನು ಸಾಮಾಜಿಕ ಮಾಧ್ಯಮಗಳಲ್ಲಿ ಹಂಚಿಕೊಳ್ಳಲಾಗುತ್ತಿದೆ.
ಒಟ್ಟಾರೆಯಾಗಿ ಹೇಳುವುದಾದರೆ, ರಿಹಾನ್ನಾ ಕಂಗನಾ ರಣಾವತ್ ಬಗ್ಗೆ ಮತ್ತು ಬಾಲಿವುಡ್‌  ಬಗ್ಗೆ ಟ್ವೀಟ್ ಮಾಡಿಲ್ಲ.